cyanic-selkie/wikianc huggingface dataset:
סיינט פול
שדות תעופה
כמו כן פועל בעיר שדה התעופה מרכז סיינט פול (St. Paul Downtown Airport) הממוקם בסמוך למרכז העיר, על גדתו השנייה של נהר המיסיסיפי.
אקלים
לסנט פול אקלים יבשתי האופייני למערב התיכון העליון. חורפים קפואים ומושלגים, ואילו הקיצים חמים עד לחים. העיר חווה מגוון רחב של משקעים ואירועי מזג אוויר נלווים, כולל שלג, גשם מעורב בשלג, קרח, גשם, סופות רעמים, סופות טורנדו וערפל.
השכלה
העיר סיינט פול היא השנייה בערי ארצות הברית במספר מוסדות ההשכלה הגבוהה לנפש המצויות בה (שנייה אחרי בוסטון). בעיר 11 מכללות ואוניברסיטאות (בהם 3 מכללות ואוניברסיטאות ציבוריות, ו-8 פרטיות), בתחום העיר רבתי 18 מכללות ואוניברסיטאות, ובהם: כמו כן פועלים בעיר שני בתי ספר למשפטים:
בית הספר הציבורים של סיינט פול מהווים את המחוז החינוכי הגדול ביותר במדינה. בעיר כ-42,000 תלמידים הלומדים בבתי ספר ציבוריים, בהם 48 בתי ספר יסודיים, 8 חטיבות ביניים, 7 בתי ספר תיכוניים, 3 בתי ספר אלטרנטיביים ובית ספר מיוחד לבעלי צרכים מיוחדים. בבתי הספר בעיר עובדים כ-6,500 מורים ועובדים.
בעיר פועלים בתי ספר פרטיים רבים וכן בתי ספר דתיים.
תרבות
בעיר פועלת תזמורת סיינט פול. מדי שנה נערך בעיר "היריד המדינתי של מינסוטה", בשבועיים הקודמים ל-Labor Day. היריד מתרחש בשכונת פאלקון הייטס שבעיר בסמוך לקמפוס של אוניברסיטת מינסוטה.
בעיר מוזיאונים רבים ובהם מוזיאון המדע של מינסוטה, מוזיאון גולדסטין לעיצוב (הנמצא בקמפוס אוניברסיטת מינסוטה), מוזיאון הילדים של מינסוטה, מוזיאון כלי המוזיקה של מועדון שוברט, מוזיאון מינסוטה לאמנות אמריקאית, מרכז טרייסס להיסטוריה ולתרבות, המרכז להיסטוריה של מינסוטה, בית אלכסנדר רמזי, בית ג'יימס ג'יי. היל, מוזיאון התחבורה של מינסוטה, ומוזיאון דגמי הרכבות של הערים התאומות.
אתרים בעלי חשיבות ואתרי תיירות
בין האתרים בעלי החשיבות בעיר ניתן למנות פארק התילים האינדיאניים, וקתדרלת סיינט פול.
ספורט
מחלקות הפארקים והנופש של סיינט פול דואגים לתמיכה בלמעלה מ-1,500 קבוצות ספורט חובבניות הפועלות בעיר, בהן חברים למעלה מ-20,000 תושבים. כמו כן, מחלקת הפארקים והגנים מתפעלת ברחבי העיר 160 פארקים ציבוריים ו-41 מרכזי ספורט קהילתיים.
מועדון הקרלינג הראשון בעיר נוסד בשנת 1888. המועדון הגדול בעיר כיום, מועדון הקרלינג של סיינט פול, נוסד בשנת 1912 והוא מועדון הקרלינג הגדול ביותר בארצות הברית.
קבוצת הבייסבול הראשונה בעיר - הסיינט פול סיינטס נוסדה בשנת 1884. הקבוצה הפסיקה פעולה בשנת 1889, אולם חידשה פעולתה מאוחר יותר, וכיום משחקת באצטדיון מידווי. בין השנים 1907–1911 שיחקה בעיר קבוצת הבייסבול האפרו אמריקאית סיינט פול קולורד גופרז.
הטימברוולבס, הטווינס, הויקינגס והלינקס כולן משחקות במיניאפוליס הסמוכה.
ערים תאומות
לעיר סנט פול 11 ערים תאומות:
היתר עסקה
היתר עסקה הוא אמצעי הלכתי המאפשר מתן הלוואה בריבית בדרך הערמה במסגרת ההלכה.
מצוות ההלוואה והצורך בהיתר עסקה
החובה לתמוך בעני, והאיסור לגבות ריבית על הלוואה הניתנת לו מופיעות במפורש בתורה בשלושה מקומות שונים:
העסקה בדברי חז"ל
ישנו בחז"ל מושג דיני הנקרא עסקה:
וכפי שהגדירו הרמב"ם:
בעסקה זו שני הצדדים אינם מלווה ולווה, אלא זו עסקת חבילה, בה שני הצדדים הופכים להיות שותפים להפסד ולרווח כאחד. בעל הממון הוא שותף פאסיבי הנותן כסף ל"מתעסק" - השותף האקטיבי, על מנת שישקיע אותו בעסק, כך שמחצית הכסף ניתנת כהלוואה אשר רווחיו והפסדיו הם של "המתעסק" ומחצית הסכום ישמש כפיקדון אשר רווחיו והפסדיו הם של "הנותן". כך ה'מלווה' זכאי למעשה לחלק מה"רווחים" שנושאים העסק או ההשקעה של ה'לווה', והכסף שהוא מקבל אינו נחשב כריבית. למשל: במקום שמשה ילווה מאברהם את הכסף הדרוש לו להקמת עסק חדש, ויחזיר לו ריבית קבועה מראש הן במקרה של הצלחת העסק והן במקרה של הפסדים בעסק, ה"עסקה" מגדירה את הנתינה כהשקעה, המותרת על פי היהדות; העסק שייך הן למשה והן לאברהם ואברהם יקבל בסופו של דבר, את חלקו כרווח מהצלחת העסק.
עסקה זו, הגם שהיא מאפשרת לאדם לצבור רווחים על הונו, עדיין אין בה פתרון למלוא סכום ההלוואה אלא רק למחציתה, וכמו כן אין בה פתרון לחששם של המלווים שהם שמים את מעותיהם על קרן הצבי ומחצית מכספם עלול לרדת לטמיון.
ההתפתחות ההיסטורית של העסקה
במהלך הדורות שינוי שיטות ותנאי המסחר, כמו גם התפתחות מערכת הבנקאות המודרנית והשימוש בשטרות חליפין, הרחיבו את הצורך בהלוואות מזומנים, או בהמרת שטרות תוך לקיחת סיכונים שונים ובעיות של עלויות ושינויי שערי חליפין, העלולים לגרום הפסד נוסף למלווה. מציאות זו, גרמה לכך שיהודים חדלו להלוות כספים זה לזה, או מצאו פתרונות עוקפים באמצעות הערמות שונות כדי לאפשר הלוואות נושאות ריבית, (כמו באמצעות נוכרי או קנס על פירעון מאוחר), כאשר חלק מהפתרונות לא עלו תמיד בקנה אחד עם דרישות ההלכה. הואיל והאיסור הוא לנצל את ההלוואה לצורכי רווחים אבל עסקים מותרים, נתנו פוסקי הדורות כללים מה נחשב עסק ומה נחשב הלוואה.
במאה השבע עשרה תיקנו בגרמניה תקנה המאפשרת למלווה להרוויח מתקופת ההלוואה ולתגמל אותו על הסיכון שהוא לוקח בכך. (הראשון לנסח את השטר היה מהר"מ - הרב מנחם מנדל אביגדורש מלודמיר, שהיתר עסקה שלו פורסם ב-1681 בספר "נחלת שבעה"). אבל "היתר עסקה" היה ההיתר הגורף ביותר, ויישומו היה רחב יותר מהתקנה המקורית. למעשה, כמעט כל הצרכנים הדתיים משתמשים בו לכל מיני הלוואות, אף על פי שמעיקר הדין היה מקום להגביל אותו להלוואות עסקיות בלבד.
בספר תרומת הדשן הביא אפשרות שלפיה הסיכוי שהמשקיע יפסיד מהקרן הוא נמוך. הדרך לעשות זאת היא להגביל את הנאמנות של המתעסק, כך שכדי להוכיח שנגרמו הפסדים עליו להביא עדים מסוימים שנאמנותם גבוהה, ואף על פי שיש סיכוי שהם יידעו על כך ויעידו על זה, זה לא סיכוי גבוה.
כמאה שנה מאוחר יותר כתב מהר"ם מקראקא נוסח של עסקה בו בנוסף לביטחון על הקרן אותו הזכיר תרומת הדשן יש ביטחון מסוים גם על הרווח. הדרך לעשות זאת היא לדרוש מהמתעסק תנאים מחמירים כדי להוכיח כמה בדיוק הוא הרוויח.
פרטי העסקה על פי היתר העסקה
בהלוואה במסגרת היתר עסקה משתנה ההגדרה של פעולת העברת הכסף מיד המלווה ליד הלווה. במקום ההגדרה "הלוואה" אנו מגדירים זאת "הסכם" (או "עיסקא" בלשון חז"ל). לפי הסכם זה, מחצית מסכום הכסף שנותן המלווה ללווה, שייך עדיין למלווה והוא ניתן לו כפיקדון שיוחזר לו בתום הזמן שנקבע. על מחצית זו חלים כל חוקי הפיקדון: האחריות הבסיסית עליו מוטלת על שומר הפיקדון (במקרה זה - הלווה), אם פשע בו או אבד ברשלנות השומר, חייב. אך אם אבד או נפסד בהשקעה, פטור שומר הפיקדון מלשאת בהפסד ולשלם למפקיד (במקרה זה - המלווה). לעומת זאת, אם העלה הפיקדון רווחים, מתחלקים בהם הלווה והמלווה. המחצית השנייה של הסכום ניתנת ללווה כהלוואה ללא ריבית. הכסף, מרגע שהגיע לידי הלווה, שייך לו והוא יכול לעשות בו ככל העולה על דעתו. כאשר מגיע תאריך פירעון ההלוואה רשאי המלווה לקחת את חלקו (חלק ה"פיקדון") בעסקה יחד עם חצי מהרווחים שנלוו אליו (סכום הריבית) וכן את חלק ההלוואה, עליו נקבעה ריבית אפס. חשוב לציין שבהלוואה רגילה סכום הריבית נקבע מראש והוא לא משתנה בהתאם לרווחים או להפסדים של הלווה. היתר עסקה תוקן במאה השבע עשרה בגרמניה, ופשט במשך השנים. תוקפו ההלכתי והטכני של היתר עסקה היה צריך להיות מוגבל להלוואות למטרות עסקיות ולא לצריכה, ופוסקי הלכה התקשו להסביר אם ואיך ההיתר עיסקא תקף גם בהלוואות למטרות צריכה.
ההשלכות המעשיות של היתר העסקה
הבנקים בישראל ובמקומות אחרים בעולם מחזיקים בידיהם הסכמים של היתר עסקה על מנת לאפשר ללקוחותיהם שומרי המצוות ללוות מהם.
תוקף ההיתר בהלוואה שלא למטרת השקעה
לדעת כמה מן הפוסקים, היתר העסקה אינו מתיר כל הלוואה בריבית, אלא רק הלוואה שאיננה לקיום היומיומי של הלווה, כמו למשל הלוואה לצורך קניית דירה או קניית מכונית ובוודאי שאם אדם לווה כסף לצורך עסקים, יהיה אפשר להחיל עליה את היתר העסקה. הלוואה לצורך בזבוז מיידי אינה נושאת רווח ולכן אינה עומדת בסעיף בהיתר העסקה על פיו משתתף המלווה ברווחי הכסף שניתן ללווה.
אולם במידה ויש ללווה עסקים או נכסים כלשהם, יכול להקנות למלווה חלק בהם כשיעור הכסף שקיבל, ההיתר עסקה יחול על העסקים או הנכסים הקיימים, ויוכל להשתמש בכסף לכל מטרה שהיא. אך במסגרת פתרון זה לא יוכל לקחת הלוואה על פי היתר עסקה יותר מאשר שווי נכסיו ועסקיו.
חברה בע"מ
איסור ריבית חל רק כשהלווה הינו אדם המחויב באופן אישי לפירעון ההלווה, לכן בהלוואה לחברה בע"מ שבעלי המניות אינם ערבים באופן אישי, לדוגמה איגרות חוב קונצרניות, פקדון בנקאי וכדומה ישנה מחלוקת בין הפוסקים האם מותרת לכתחילה או אסורה מדרבנן, אך לכל הדעות היא מותרת מדאורייתא, ולכן גם האוסרים שימוש בהיתר עסקה מתירים זאת בהלוואה לחברה בע"מ כל עוד בעלי המניות אינם ערבים אישית להלוואה..
אולם שימוש בהיתר עסקה לצורך נטילת הלוואה מחברה בע"מ דינה כהלוואה רגילה והיא תהיה מותרת רק למתירים שימוש בהיתר עסקה.
תקדימים משפטיים
ישנו סעיף בהיתר העסקה הפוטר את הלווה (חלקית) מהחזר במקרה של הפסדים. על פי סעיף זה היו מקרים בהם ניסו לווים שהפסידו לחמוק מהחזר ההלוואה לבנק על ידי הסתמכות על הפטור שנותן להם היתר העסקה עליו חתמו עם הבנק. תביעה כזו שהתנהלה בארצות הברית הסתיימה בכך שבית המשפט פסק לרעת התובע (הוא הלווה). בית המשפט האמריקני ביקש את חוות דעתו של חיים כהן שהיה המשנה לנשיא בית המשפט העליון הישראלי, וזה כתב להם כי היתר העיסקא הוא מסמך דתי חסר כל תוקף משפטי. את קביעתו נימק בין השאר בכך שזו צביעות מצד התובע לבקש את היתר העסקה מראש, כטקס הנעשה מטעמים דתיים, ולאחר מכן לטעון כי יש לו תוקף משפטי. בית המשפט קיבל את חוות הדעת וקבע כי אין להיתר העסקה תוקף משפטי.
נוסח היתר העסקה
אני החתום מטה מודה שקבלתי מ_______________ סך _________ בתורת עיסקא עד לתאריך ________ והתחייבתי להשקיע את כסף העיסקא בעסק טוב ומובחר שהוא יותר קרוב להרוויח בו.
ואם ארצה להשתמש בכסף זה לצורכי הפרטיים או לתשלום חובות שיש לי, הריני מקנה ל______________ הנ"ל בקנין המועיל חלק בכלל עסקי המניבים רווחים בשווי הכסף שקבלתי, ויהיה אותו החלק בידי בתורת עיסקא.
הרווחים שיהיו מהעיסקא יתחלקו מחצה לי ומחצה ל_______________ הנ"ל, ואם ח"ו יהיו הפסדים ישא הנותן _________ הנ"ל בשני שלישים, ואני המקבל בשליש. ואין אני נאמן לומר שהיו הפסדים או שלא היו רווחים, וכן לגבי גובה הרווחים שהיו, אלא בשבועה חמורה בנקיטת ספר תורה.
אמנם זאת הוסכם בינינו שאם ארצה לתת לנותן העיסקא סך _________ ואחזיר לו את הקרן, הרי שכל המותר שייך לי לבדי ופטור אני מכל שבועה ובירור על הכסף הנ"ל. ואם יישאר הכסף בידי לאחר הזמן הנ"ל וכל זמן שלא אחזירנו, מוסכם בינינו שימשיך הכסף להיות בידי בתורת עיסקא כפי כל התנאים דלעיל. כל זה נעשה ב כתיקון חז"ל ובאופן שאין בו אסמכתא והכל שריר ובריר וקיים.
ועל זה באתי על החתום _______.
ביקורת על רעיון ההיתר עסקה
יש המבקרים את היתר העסקה בטענה שהאופן בו הוא מפורש בבתי המשפט ובבתי הדין מרוקן אותו מתוכן ומותיר את ההלוואות הנערכות לפיו כהלוואות בריבית, ויש הקובעים סייגים לחלותו. מאידך, גופי הכשרות הרבניים המרכזיים (כדוגמת הרבנות הראשית לישראל ובד"ץ העדה החרדית) עורכים היתרי עסקה לבנקים ולחברות המעוניינים בכך.
דוגמאות נפוצות
ככלל, עיקר השימוש בהיתר העסקה הוא בעיסקאות הלוואה בין גופים המעניקים אשראי לבין צרכני אשראי, אולם בסיס הרעיון בהיתר העסקה, יכול לשמש גם בכל עסקה שאיננה הלוואה קלאסית, לדוגמה: חוב ארנונה, וכן חובות משקי בית הנושאים ריבית, (מים חשמל, ארנונה).
יורם שחר
יורם שחר הוא פרופסור למשפטים בבית הספר רדזינר למשפטים במרכז הבינתחומי הרצליה.
שחר קיבל את הדוקטורט מאוניברסיטת אוקספורד בשנת 1976. היה חבר סגל הפקולטות למשפטים באוניברסיטת תל אביב (1981–1988) ובאוניברסיטה העברית (1991–1995), ובשנת 1995 הצטרף לסגל בית הספר למשפטים במרכז הבינתחומי הרצליה. במשך השנים קיבל שחר מינויים כמרצה אורח באוניברסיטאות מובילות בארצות הברית כמו גם באוניברסיטת אוקספורד שבבריטניה. תחומי המחקר של שחר הם דיני עונשין, סדר דין פלילי ותורת המשפט. הוא פרסם מחקרים שונים אודות ההיסטוריה של המשפט הישראלי, ודרך קבלת ההחלטות בבית המשפט העליון בישראל.
לצד פעילותו האקדמית היה פעיל לאורך השנים בארגונים שונים, ובין היתר כיהן כחבר בהנהלת האגודה לזכויות האזרח. החל משנת 2018, משמש שחר כעורך של כתב העת המשפטי היוקרתי משפט חברה ותרבות.
בשנת 2022 יצא לאור ספרו כבוד חירות ועמל ישרים: סיפור חיבורה של הכרזת העצמאות.
סברין נילסון
יוהאן סברין נילסון (שוודית: Johan Severin Nilsson; 1846–1918) היה צייר וצלם שוודי.
ביוגרפיה
נילסון נולד בהאלאנד בדרום שוודיה. בשנים 1865–1871 למד ב"אקדמיה המלכותית השוודית לאמנויות" בסטוקהולם, ובהמשך למד במשך שלוש שנים אצל ליאון בונא בפריז.
נילסון נודע כצייר דיוקנאות, נופים וציורי ז'אנר. הוא היה אמן פעיל ופורה, השתתף בתערוכות רבות, והשאיר אחריו רפרטואר גדול מאוד ומגוון של יצירות.
נילסון היה אחד הצלמים התיעודים הראשונים בשוודיה. בהשראת הצלם השוודי ארתור הזליאוס, הוא ערך מחקרים צילומיים של החיים הציבוריים, במיוחד בכפר אסייה (Asige) בהאלאנד, שבו נולד.
שימו שמן
שִׂימוּ שֶׁמֶן הוא שיר ילדים לחנוכה, שנכתב ביידיש על ידי מרדכי ריווסמן, תורגם לעברית על ידי לוין קיפניס ומושר בלחן עממי חסידי.
מחבר הלחן מזוהה לעיתים כאלכסנדר ז'יטומירסקי  (Shitomirski או Zhitomirsky) אך למעשה ז'יטומירסקי רק עיבד את השיר ("צינדט אָהן ליכטלאַך") למקהלה ולפסנתר בנוסח שנדפס בשירון היידי-עברי הנפוץ לידער-זאמעלבוך (סנקט-פטרבורג, 1911). ללחן זיקה מובהקת לחלקים השני והשלישי של ניגון חב"ד הידוע כ"הוא אלוקינו" (ההבדל הבולט ביותר מניגון חב"ד הם במקום המנגינה ביחס לסולם.). השיר תורגם והפך לשיר עברי על ידי קיפניס בשנת 1929.
תוכן השיר
השיר מספר על סימני החג: החנוכיה והסביבון.
השיר הוא אחד משירי חנוכה ששרו בגני הילדים, עם המחזה של הילדים, אשר מביעים בתנועות את המילים המושרות.
אשליה
אשליה היא עיוות בתפיסה החושית. כל אחד מהחושים ניתן להטעיה באמצעות אשליות, אך מוכרות יותר אשליות אופטיות, המטעות את מערכת הראייה. אחדות מהאשליות הן אישיות, כלומר אנשים שונים יחוו אותן בצורות שונות, או לא יחוו אותן כלל. כיוון שאשליות קשורות לקלט חושי, הרי שיש אשליות המתרחשות וקשורות ליחסים בין החושים ועיבוד המידע של כל חוש, למשל אפקט מקגורק, פיתומות ו-Double Flash Illusion המערבים את חושי השמיעה והראייה.
מקור המילה
מקור המילה היא בספר מלכים שם משמעותה "הטעיה":
ביאור: אלישע הנביא הבטיח לאישה השונמית בן אך הוא מת בצעירותו ולכן היא מאשימה אותו שההבטחה הייתה אשליה (הטעיה).
סוגי אשליות
קוסמים מבססים רבים מהפעלולים שלהם על אשליות, שבאמצעותן הם מצליחים להטעות את קהל הצופים. בפסיכיאטריה יש הבחנה בין אשליה לבין הזיה. בהזיה נוצרת תחושה של החושים ללא כל גירוי שיצר אותו, ואילו באשליה נוצרת תחושה מוטעית עקב תגובה מוטעית לגירוי קיים.
התיאטרון הריאליסטי מכונה גם "תיאטרון אשליה", כיוון שמשתדל ליצור אשליה של מציאות על הבמה.
אל אל קול ג'יי
ג'יימס טוד סמית' (אנגלית: James Todd Smith; נולד ב-14 בינואר 1968) הוא אמן היפ הופ ושחקן קולנוע אמריקאי שנודע יותר בשמו האמנותי אל אל קול ג'יי (LL Cool J, קיצור של "Ladies Love Cool James"). הוא ידוע כראפר המשלב בלדות רומנטיות לצד שירי הארדקור היפ הופ. אל אל קול ג'יי הוא אחד מכוכבי ההיפ הופ הבודדים ששמרו על קריירת מוזיקה מצליחה במשך תקופה של למעלה משני עשורים שלמים.
סמית' נולד בלונג איילנד וגדל בקווינס כבן יחיד. בילדותו, שר סמית' במקהלת הכנסייה, ועבד כמחלק עיתונים. סמית' מנחה את התוכנית "קרב הליפסינק" ולצידו הדוגמנית כריסי טיגן.
קריירת משחק
אל אל קול ג'יי מככב בסדרת הטלוויזיה NCIS: לוס אנג'לס, סדרת בת של סדרת הטלוויזיה NCIS.
בשנת 1991 שיחק בקומדיית האקשן "הדרך הקשה" לצד מייקל ג'יי פוקס. בשנת 1998 שיחק בסרט האימה "ליל המסכות: 20 שנה אחרי" בתפקיד רוני, ושיחק בקומדיה הרומנטית "וו" בכיכובה של ג'יידה פינקט סמית'. בשנת 1999 הוא שיחק את ג'וליאן "ג'י מן" וושינגטון בסרט "יום ראשון הגדול" ובאותה שנה שיחק בסרט האימה "ים כחול עמוק" לצד סמואל ל. ג'קסון.
בשנת 2001 שיחק בקומדיה "ממלכת השמיים" לצידם של אנתוני אנדרסון וג'יידה פינקט סמית'. בשנת 2003 שיחק בתור השוטר דיקון ״דיק״ קיי בסרט "ימ"מ יחידת פריצה". בשנת 2004 שיחק בתפקיד ראשי של סוכן משרד המשפטים, גייב ג'נסן בסרט המתח "ציידי המחשבות". בשנת 2005 שיחק בסרט הפשע "אדיסון" לצד ג'סטין טימברלייק, וב-2006 שיחקה בקומדיה "החופשה האחרונה" לצד קווין לטיפה. בשנת 2016 השתתף בסרט הקומדיה "שכנים 2". בין השנים 2015-2017 הנחה את תוכנית הטלוויזיה האמריקאית ״קרב הליפסינק", תוכנית בה ידוענים הגיעו להתחרות אחד בשני באמצעות נאמברי ליפסינק (סנכרון שפתיים - הנעת השפתיים באופן זהה למילות שיר מסוים ללא הפקת צליל, ויצירת האפקט שאותו האדם שר את השיר כשלמעשה איננו).
מינאמוטו נו יושיטומו
מינאמוטו נו יושיטומו (ביפנית: 源 義朝; 1123 - 11 בפברואר 1160) היה ראש שבט מינאמוטו וגנרל בשלהי תקופת הייאן. בנו, מינאמוטו נו יוריטומו הפך לשוגון הראשון בהיסטוריה של יפן.
מרד הוגן
עם פרוץ מרד הוגן בשנת 1156 בני שבט מינאמוטו ובני שבט טאירה תפסו עמדות מפתח בעימות. יושיטומו, יחד עם טאירה נו קיומורי, צידד בקיסר גו-שירקאווה, בעוד אביו, מינאמוטו נו טמיושי, אז ראש שבט מינאמוטו, אחיו הצעיר מינאמוטו נו טָמֵטוֹמו וטאירה נו טָדַמאסָה צידדו בקיסר לשעבר סוטוקו. יושיטומו הביס את אביו ואת כוחותיו של סוטוקו, ובכך הפך לראש שבט מינאמוטו, בעודו מבסס את מעמדו כגורם פוליטי בעל השפעה בבירה קיוטו. אולם, על אף נסיונותיו לחנון את אביו, טמיושי הוצא להורג. בנוסף, תוצאות מרד הוגן ביססו את מעמדם של שבט מינאמוטו ושבט טאירה כיריבים הפוליטיים החזקים ביותר במדינה.
מרד הייג'י
שלוש שנים מאוחר, בשנת 1159, יושיטומו ופוֹג'יוַוארה נו נוֹבּוּיוֹרי שמו את גו-שירקאווה במעצר בית והרגו את נושא כליו, המלומד פוג'יווארה נו מיצ'ינורי, במה שנודע כמרד הייג'י. לאחר המרד עלתה קרנו של שבט טאירה בחצר הקיסר, זאת למרות ההקרבה של שבט מינאמוטו במהלך המרד, והדבר העלה את חמתו של יושיטומו. לבסוף, קיומורי שחרר את גו-שירקאווה, ובסיועו הכניע את יושיטומו והרג את שני בניו הבוגרים ואת נובויורי. בעת מנוסתו מהבירה, יושיטומו נבגד ונרצח בידי נושא כליו באוֹוַוארי. בניו הנותרים יוריטומו, מינאמוטו נו יושיצוּנֵה ומינאמוטו נו נוריורי נותרו בחיים והוגלו למזרח יפן. לפי המסורת היפנית, יושיטומו נרצח כשהיה לא חמוש, בעודו טובל במעיין חם. מילותיו האחרונות היו "לו אך היה לי בוקן (חרב עץ המשמשת לאימונים)." קברו ממוקם במחוז אַאִיצ'י, והוא מוקף בחרבות עץ.
נבחרת לבנון בכדורגל
נבחרת לבנון בכדורגל (בערבית: منتخب لبنان لكرة القدم) היא נבחרת הכדורגל הלאומית של לבנון.
הנבחרת מעולם לא העפילה לגביע העולם בכדורגל.
שיאי שחקנים
נכון ל-1 ביולי 2023.
קסי
קְסִי (אות גדולה Ξ; אות קטנה ξ) היא האות הארבע-עשרה באלפבית היווני. במערכת הספרות היווניות אות זו מייצגת את המספר 60.
נהגית כאות X באנגלית (/ks/ :IPA)
משמעויות נוספות של האות Ξ
האות הגדולה Ξ משמשת כסמל של חלקיקי הבאריון.
האות הקטנה ξ משמשת לייצוג משתנים מקריים.
באסטרונומיה על מנת לציין את הכוכב ה14 בבהירותו במערכת כוכבים.
במערכות ליניאריות ובקרה (תחום השייך להנדסת מכונות), משמשת לתיאור רמת הריסון של מערכת פיזיקאלית.
ג'ורדן נגד בירד: אחד על אחד
ג'ורדן נגד בירד: אחד על אחד (באנגלית: Jordan vs Bird: One on One) הוא משחק וידאו נפוץ בזמנו שבו השחקן משתתף בהדמיית משחק כדורסל ויכול לבחור לשחק כבן דמותו של מייקל ג'ורדן או של לארי בירד, שהיו מגדולי שחקני ה-NBA בכל הזמנים. המשחק נקרא גם "אחד על אחד: מייקל ג'ורדן ולארי בירד" (One on One: Michael Jordan and Larry Bird).
משחק זה הוא משחק המשך ל"אחד על אחד" שבו התמודדו הדמויות של בירד ודוקטור ג'יי.
ליווינגסטון (חברת תעופה)
ליווינגסטון (באיטלקית: Livingston) או בשמה המלא ליווינגסטון אנרג'י פלייט (Livingston Energy Flight) הייתה חברת תעופה איטלקית. החברה הפעילה טיסות מתוזמנות וטיסות שכר ליעדים באיים הקריביים, אמריקה המרכזית, דרום אמריקה, אזור האוקיינוס ההודי, אפריקה והמזרח התיכון. בסיסה הראשי היה נמל התעופה מלפנסה, במילאנו. החברה נוסדה ב-13 בינואר 2003 והחלה להפעיל טיסות במאי 2003.
מאז הקמתה השלימה אלטאוויר מעל 8 מיליארד דולר בעסקאות חכירה של מטוסים מסחריים עם 61 לקוחות ב -28 מדינות המייצגות למעלה מ -200 מטוסי בואינג ואיירבוס בודדים, כולל הזמנות ישירות מהיצרנים ו -17 החלפות מטוסים.
חברת התעופה השעתה זמנית את פעילותה ב-9 באוקטובר 2010, ובסופו של דבר רישיון המפעיל האווירי בוטל ב-14 באוקטובר 2010.
רשת פייסטל
בקריפטוגרפיה, רשת פייסטל (או מבנה פייסטל) היא שיטה גנרית לבניית פונקציה פנימית איטרטיבית של צופן בלוקים הקרויה על שם ממציאה, המדען הגרמני-אמריקאי הורסט פייסטל. רשת פייסטל מחלקת את הטקסט הגלוי לשני חצאים, ימין ושמאל. בכל איטרציה מופעלת הפונקציה הפנימית על צד אחד כאשר פלט הפונקציה משמש להצפנת הצד השני באמצעות פעולת או-אקסקלוסיבי (XOR) ואילו החצי הראשון נותר ללא שינוי. באיטרציה הבאה מחליפים בין הצדדים כך שהפלט מהצד הימני הופך להיות הקלט לצד השמאלי ולהפך.
הרעיון של פייסטל הוא ליצור תמורה פסאודו-אקראית (בקיצור PRP) מפונקציה פסאודו-אקראית שאינה בהכרח הפיכה (בקיצור PRF), שזו תכונה בסיסית הנדרשת מכל צופן בלוקים אחרת פענוח לא יהיה אפשרי תמיד. המבנה הסימטרי גורם לכך שפונקציות ההצפנה והפענוח מבוצעות באופן זהה בהחלפת סדר הזנת המפתחות בלבד. מבנה זה מקטין את גודל היישום של הצופן במיוחד בחומרה, היות שאין צורך ליישם את פונקציות ההצפנה והפענוח בנפרד. רשת פייסטל הוכחה כבטוחה, היא פופולרית ביותר ונכללת בצפנים מודרניים רבים, בהם: DES, Blowfish, KASUMI, Twofish, 3DES, Tiny, RC5 ו-TEA.
היסטוריה
רשת פייסטל הופיעה לראשונה בצופן לוציפר שפותח במשותף על ידי הורסט פייסטל ודון קופרשמידט במסגרת עבודתם ב-IBM. השימוש בבנייה הפך נפוץ לאחר שהממשל הפדרלי של ארצות הברית אימץ את תקן ההצפנה DES שהתבסס על לוציפר.
כאמור, צפנים רבים הם בעלי מבנה פייסטל. עובדה זו הובילה לכך שהקהילה המדעית השקיעה מאמץ אקדמי רב בניתוח תכונות המבנה. בעבודתם משנת 1988 הוכיחו מיכאל לובי וצ'ארלס רקופף שאם פונקציית השלב מתנהגת בצורה פסבדו-אקראית תחת מפתח ההצפנה אזי שילובה בתוך רשת פייסטל יניב תמורה פסאודו-אקראית לאחר 3 איטרציות ותמורה פסאודו-אקראית חזקה לאחר 4 איטרציות. אחד היתרונות של רשת פייסטל על-פני רשת החלפה-תמורה הוא שפונקציית השלב אינה חייבת להיות הפיכה.
פרטי הבנייה
באופן כללי, מבנה פייסטל ממפה טקסט גלוי באורך 2\cdot t סיביות המחולק לשניים (L_0,R_0) בהתאמה, לטקסט מוצפן (R_n,L_n) באורך 2\cdot t בהתאמה, באמצעות n מפתחות הצפנה k_1,...,k_n בתהליך n שלבי. בכל שלב, מחצית הקלט האחת מוזנת לפונקציה f_i שבתורה מפיקה מהקלט ומפתח ההצפנה המתאים k_i פלט פסאודו-אקראי המשמש כמפתח להצפנת מחצית הקלט השנייה באמצעות XOR ואז הן מחליפות מקומות. אפשר לראות שבכל שלב היות ש-XOR הפיכה, אם חוזרים על אותה הפעולה עם המפתח המתאים מתקבל הקלט המקורי. מכאן שהפענוח יכול להתבצע באופן דומה אך בסדר הפוך של הסבבים ועם החלק המתאים של המפתח.
ביתר פירוט תהי F פונקציית שלב ויהיו מפתחות הצפנה, הנקראים תת-מפתחות, המתאימים לאיטרציות  בהתאמה. הבנייה עובדת באופן הבא:
פענוח הצופן נעשה באופן דומה בסדר איטרציות הפוך
ביטחון
אם מסמנים את רשת פייסטל ב-r סבבים: כאשר f_1,...,f_r הן r פונקציות שונות (לא בהכרח הפיכות) הממפות מחרוזת באורך 2n סיביות למחרוזת באורך 2n סיביות. אפשר לראות שעבור כל ערך r הרשת היא תמורה הפיכה ויעילה ללא תלות בפונקציות הפנימיות. ביתר פירוט אם F היא פונקציה פסאודו-אקראית אז רשת פייסטל עם סבב בודד F^{(1)} המוגדרת כ: היא פרמוטציה עם מפתח מעל כאשר, אך היא אינה פסאודו אקראית כי n הסיביות הראשונות של הפלט (L_1) שוות ל-n הסיביות האחרונות של הקלט (R_0) ללא תלות במפתח. מעבר לבעיה שחלק מהטקסט המקורי פשוט לא הוצפן כלל ונותר במצבו הגלוי, עובדה זו כשלעצמה מצביעה בבירור שהפונקציה אינה פסאודו אקראית כי מקרה כזה שבו רק מחצית הקלט השתנתה, יכול להתרחש בסבירות מאוד מאוד נמוכה אילו היה מדובר בפונקציה אקראית אמיתית.
רשת פייסטל בשני סבבים
רשת פייסטל בשני סבבים F^{(2)} כדלהלן: כאשר k_1 ו-k_2 הם שני מפתחות נפרדים ובלתי תלויים זה בזה, עדיין אינה פסאודו אקראית משום שאפשר לבצע את הטריק הבא: מצפינים שני מסרים כאשר n הסיביות האחרונות שלהם זהות, לדוגמה x_1=L_0R_0, ומקבלים מהם שני טקסטים מוצפנים  ו- בהתאמה. ה-XOR של המחצית הראשונה של c_1 עם המחצית הראשונה של c_2 דהיינו  שווה ל-. לכן התקפת הבחנה פשוטה יכולה לשבור את האלגוריתם. אם השוויון האמור מתקיים המתקיף מחזיר '1' אחרת '0'. הסיבה לכך נובעת מהעובדה שהמפתחות לא הספיקו להשפיע על כל הפלט במידה שווה בשל מספר הסבבים המועט. לתופעה זו קוראים אפקט מפולת. כלומר השאיפה היא שלאחר מספר ראוי של סבבים עם מפתחות שונים, כמעט כל סיביות הפלט יושפעו במידה שווה במקרה הממוצע ולכן התקפה כזו לא תהיה אפשרית.
עונת 2018/2019 בליגת המשנה הרוסית בכדורגל
עונת 2018/2019 בליגת הכדורגל הלאומית — היא העונה ה-27 של ליגת המשנה הרוסית בכדורגל. בליגה משתתפות 3 קבוצות מילואים של מועדוני כדורגל מליגת העל (ספרטק-2, זניט-2, קרסנודאר-2), להן אין זכות להעפיל לליגת העל אם תסיימנה באחד משלושת המקומות הראשונים.
רשת פייסטל
רשת פייסטל בשני סבבים
ניחוש המפתח קשה יותר אך עדיין בר ביצוע. למשל במקרה של DES אפשר לראות שעם שני סבבים אפשר לבצע התקפה דומה ל-DES בסבב אחד המתוארת לעיל כי הקלט והפלט של הפונקציה הפנימית בשני הסבבים ידוע. כלומר אפשר לנחש את המפתחות בזמן של אפילו אם המפתחות בלתי תלויים זה בזה כלל. אף על פי שתהליך הרחבת המפתח של DES למעשה משתמש במפתח המאסטר בשינויים קלים כדי להכין את מפתחות הסבבים כך שסיביות מסוימות של k_1 ו-k_2 למעשה זהות, דבר שיכול לעזור להתקפה.
עונת 2018/2019 בליגת המשנה הרוסית בכדורגל
ארבע מועדוני כדורגל שינו את שמם לפני פתיחת העונה: לוצ'-אנרגיה ולדיווסטוק השמיטה את המילה "אנרגיה" מהשם, רוטור-וולגוגרד הפכה בפשטות ל"רוטור", מועדון הכדורגל דינמו סנקט פטרבורג עבר לעיר סוצ'י והפך למועדון הכדורגל סוצ'י, מועדון אולימפץ ניז'ני נובגורוד הפך למועדון הכדורגל ניז'ני נובגורוד.
רשת פייסטל
רשת פייסטל בשלושה סבבים
ניחוש המפתח במקרה של DES עם שלושה סבבים קשה יותר. אפשר לראות שבמצב זה אין בידי המתקיף מידע מלא על קלט/פלט הפונקציה הפנימית בכל הסבבים כמו בדוגמאות הקודמות ולכן כוח גס ישיר אינו אפשרי כיוון שחסר למתקיף מידע האם הניחוש שלו הצליח. לדוגמה בסבב השני הפלט הוא כאשר שני הערכים האמורים ידועים אבל הקלט R_1 נותר בלתי ידוע. מצד שני אנחנו יודעים ש- וכן אבל הפלט של F_{K_1} ו-F_{k_3} לא ידוע.
אבל במקום להסתמך על ניחוש הקלט והפלט המלאים של הפונקציה הפנימית בכל הסבבים, המתקיף יכול להתמקד ביחס שבין החלקים השונים של הקלט שמקצתם ידוע. היות שהפלט בסבב הראשון הוא והפלט בסבב השלישי הוא  יוצא ש-XOR של הפלט מהסבב הראשון עם הפלט מהסבב השני שווה ל- כאשר הערך האחרון ידוע. על בסיס נתון זה והעובדה שתהליך הרחבת המפתח של DES מחלק את המפתח לשני חצאים, כל חצי משפיע רק על החצי המתאים מהקלט (רק ארבע תיבות החלפה), ואם נוסיף לכך את העובדה שהתמורה המפזרת ידועה גם היא כך שאפשר לדעת כל סיבית מהיכן הגיעה, יוצא שאפשר לבצע התקפה לניחוש חצי מהמפתח בזמן של 2^{28} זאת בתנאי שיש דרך לדעת האם ניחוש הצליח. היות שהקלט לסבב הראשון ידוע, אפשר לנחש חצי מהמפתח לחשב את ארבע תיבות ההחלפה המושפעות מחצי זה, באותה מידה לבדוק להיכן הסיביות עברו בעקבות הפיזור ובכך לקבל מחצית מפלט הסבב הראשון. באותה דרך אפשר לחשב את אותן הפוזיציות בפלט הסבב השלישי (כזכור הקלט לסבב השלישי ידוע). עם מידע זה אפשר לוודא שהניחוש נכון על ידי השוויון המתואר לעיל. כמובן שניחוש נכון אינו מעיד בהכרח שנמצא המפתח הנכון אלא רק בהסתברות של 2^{-16} כלומר מתוך 2^{28} מפתחות אפשריים נשארים עם אפשרויות תקפות עבור חצי מפתח ו-2^{24} עבור המפתח כולו. כך שאם בידי המתקיף מספר זוגות קלט/פלט של DES הוא יכול לנחש את המפתח במלואו בזמן כולל של ועם זיכרון בסדר גודל של. התקפה בסיבוכיות כזו ניתנת לביצוע כיום על מחשב אישי בזמן מאוד קצר.
עונת 2018/2019 בליגת המשנה הרוסית בכדורגל
בפעם הראשונה בתולדות ליגת המשנה הרוסית אף קבוצה שסיימה במיקום שמוביל לירידת ליגה, לא הודחה בפועל ונשארה בה. בנוסף הליגה רשמה במחזור השמיני שיא צופים מאז 2011, כאשר 112,367 איש צפו במשחקים (ממוצע של 11,237 למשחק).
רשת פייסטל
רשת פייסטל בשלושה סבבים
ההתקפה המתוארת הסתמכה על המבנה הפנימי של הפונקציה הפסאודו-אקראית והיא רלוונטית רק לגבי DES. אין הדבר מעיד בהכרח על כך שרשת פייסטל בשלושה סבבים אינה בטוחה, כל עוד הפונקציה הפנימית נחשבת פסאודו אקראית בטוחה.
רשת פייסטל בארבעה סבבים
הוכח שאם מוסיפים סבב רביעי מתקבלת תמורה פסאודו-אקראית חזקה, כדלהלן:
הוכח שהמבנה המתואר הוא פונקציה פסאודו אקראית חזקה והיא הנפוצה ביותר בצפנים מודרניים. בכל אופן קיימת קריפטואנליזת "התקפת הבחנה גנרית" נגד מבנה פייסטל עד שבעה סבבים בסיבוכיות של 2^{2n} כאשר n מתייחס לגודל מחצית הקלט בסיביות.
עונת 2018/2019 בליגת המשנה הרוסית בכדורגל
הקבוצות
קבוצות שירדו מליגת העל לליגה הלאומית מסומנות בחץ אדום מכוון מטה.
רשת פייסטל
רשת פייסטל כללית
בין הצפנים המודרניים שמיישמים רשת פייסטל בסגנון שונה מ-DES הם: RC6 ו-CLEFIA המיישמים רשת פייסטל מסוג 2, MARS המיישם רשת פייסטל מסוג 3, CAST הבנוי מרשת פייסטל מסוג 1 ועוד רבים. מהיבט תאורטי הביטחון המוכח של רשת פייסטל הקלאסית החל עם עבודתם של לובי וראקוף, בהנחה ש-r הפונקציות הפנימיות נבחרו באופן אקראי ובלתי תלוי. הנושא נחקר על ידי רבים אחרים כמו מאורר, נאור וריינגולד, ואודני, פיטרזק ופטרין. האחרון הוכיח שרשת פייסטל הקלאסית עם שישה סבבים מספיק טובה נגד התקפת מוצפן נבחר עם שאילתות עבור כל \epsilon >0. לגבי הכללה של רשת פייסטל אין ידע תאורטי נרחב כמו בקלאסית.
עונת 2018/2019 בליגת המשנה הרוסית בכדורגל
הקבוצות
קבוצות שהיו אמורות לרדת ליגה אך נשארו בליגה, בשל חוסר בעמידה של הקבוצות בתנאי הליגה מסומנות בסמל כדורגל. שינויים
רשת פייסטל
רשת פייסטל בלתי מאוזנת
רשת פייסטל כללית לא מאוזנת הנקראת בקיצור UFN היא מבנה דומה לרשת פייסטל הקלאסית הכולל סדרה של r פונקציות בהן חלק מבלוק הקלט משמש קלט לפונקציה המצפינה את יתרת הבלוק ואז הם מתחלפים ביניהם. ההבדל הוא שבניגוד לקלאסית ברשת לא מאוזנת שני החלקים אינם בגודל שווה.
בניסוח רשמי, יהיו הפרמטרים n ו-m שלמים חיוביים גדולים מאפס ותהי הפונקציה הפסאודו-אקראית כאשר m>n או m<n (במקרה ש-n=m מתקבלת רשת פייסטל רגילה). מגדירים את הפרמוטציה על ידי: כאשר |A|=m סיביות ו-|B|=n סיביות והסימן \oplus הוא XOR. הסמל \Psi מייצג את רשת פייסטל עם פונקציית הסבב הפנימית F המבוצעת r פעמים עם r מפתחות שונים. מרחב המפתח הוא (m+n)r סיביות. דרך אחרת להציג זאת היא ההרכבה:
עונת 2018/2019 בליגת המשנה הרוסית בכדורגל
הקבוצות
בסיכום עונת 2017/2018 של הליגה הרוסית השנייה, העפילו הקבוצות הבאות לליגת הכדורגל הלאומית:
רשת פייסטל
רשת פייסטל בלתי מאוזנת
אפשר לחלק עוד את רשת פייסטל בלתי מאוזנת לשתי שיטות. אם m>n זו היא רשת פייסטל בלתי מאוזנת מסוג source heavy אחרת אם m<n היא מסוג target heavy. אם b הוא gcd (מחלק מרבי משותף) של m ו-n אז הפונקציה הפנימית F מורכבת מאוסף של 2^k פונקציות הממפות מספר באורך m סיביות למספר באורך n סיביות ולהפך. או m/b תת-בלוקים ל-n/b תת-בלוקים.
עונת 2018/2019 בליגת המשנה הרוסית בכדורגל
הקבוצות
בסיכום עונת 2017/2018 באליפות רוסיה, נשרו הקבוצות הבאות לליגה הלאומית:
רשת פייסטל
רשת פייסטל מתחלפת
רשת פייסטל מתחלפת (Alternating Feistel Network) בקיצור AFN היא רשת פייסטל שבה משתמשים בשתי פונקציות פנימיות המופעלות לסירוגין.
עונת 2018/2019 בליגת המשנה הרוסית בכדורגל
הקבוצות
בסיום העונה האחרונה בליגה הלאומית הודחו לליגה השנייה הקבוצות הבאות: בסיום העונה האחרונה של  הליגה הלאומית העפילו לליגת העל הקבוצות הבאות:
רשת פייסטל
רשת פייסטל מתחלפת
אם m ו-n הם שלמים חיוביים כאשר m\ge n, רשת פייסטל מתחלפת היא רשת פייסטל בלתי מאוזנת הכוללת r סבבים שבהם כל סבב אי זוגי הוא מהצורה (סבב מכווץ) וכל סבב זוגי הוא מהצורה  (סבב מרחיב). ההנחה היא ש-r זוגי.
עונת 2018/2019 בליגת המשנה הרוסית בכדורגל
הקבוצות
אומנם על פי תוצאות העונה חמש הקבוצות הבאות היו אמורות לרדת ליגה אך הן שמרו על מקומן בליגה: בנוסף, "אנז'י" (מחצ'קלה), סיימה במקום 14 והפסידה במשחקי מבחן ל"יניסיי" והייתה אמורה לחזור לליגה הראשונה אחרי 3 עונות היעדרות, אך קבוצת אמקאר פרם מליגת העל פורקה ואנז'י נשארה בליגת העל במקום אמקר, את מקומה בליגה הלאומית נטלה קבוצת קרסנודאר-2;
רשת פייסטל
רשת פייסטל כללית מסוג 1
בניגוד לרשת פייסטל הקלאסית שמחלקת את בלוק הקלט לשני חצאים ימין ושמאל בהתאמה, רשת פייסטל כללית מסוג 1, 2 או 3 היא רשת פייסטל הפועלת במספר ערוצים גדול יותר (בלוק הקלט מחולק למספר חלקים גדול או שווה לשניים), עם פונקציה פנימית אחת, שתים או שלוש בהתאמה. הפונקציות הפנימיות מופעלות בכל סבב על חלק מהערוצים לסירוגין ולאחר מכן הם מחליפים מקומות לפי סדר מסוים. בניסוח רשמי, יהיו הפרמטרים k\ge 2 וכן n\ge 1 שני שלמים חיוביים (אם k=2 מתקבלת רשת פייסטל רגילה). תהי פונקציה חד-כיוונית עבור התמורה. רשת פייסטל כללית מסוג 1 מוגדרת בניסוח רשמי:
עונת 2018/2019 בליגת המשנה הרוסית בכדורגל
מלכי השערים
מקור: championat.com
רשת פייסטל
רשת פייסטל כללית מסוג 1
התמורה פועלת על k ערוצים שהם המילים B_i, כל אחד מהם באורך n סיביות.
רשת פייסטל כללית מסוג 2
רשת פייסטל כללית מסוג 2. יהיו הפרמטרים k\ge 2 וכן n\ge 1 שני שלמים חיוביים. יהיו k/2 פונקציות חד-כיווניות עבור כל i\le k/2. תהי המאגדת בתוכה את הפונקציות האמורות עבור התמורה  המוגדרת כך:
כאשר B_i הן מילים באורך n סיביות.
רשת פייסטל כללית מסוג 3
רשת פייסטל מסוג 3. יהיו הפרמטרים k\ge 3 וכן n\ge 1 שני שלמים חיוביים. יהיו k-1 פונקציות חד-כיווניות עבור כל i \le k-1. תהי פונקציה המאגדת את כל הפונקציות החד-כיווניות עבור התמורה  המוגדרת כך: כאשר |B_i|=n.
וילהלם פרידמן באך
וילהלם פרידמן באך (בגרמנית: Wilhelm Friedemann Bach; 22 בנובמבר 1710 – 1 ביולי 1784) היה מלחין ונגן גרמני, ילדם השני ובנם הבכור של יוהאן סבסטיאן באך ומריה ברברה באך. על אף גאוניותו המוכרת כנגן עוגב, מאלתר ומלחין, לא הצליח להתבסס בעבודה קבועה ובמשכורת יציבה וסופו שמת עני וחסר כל.
ביוגרפיה
וילהלם פרידמן נולד בוויימאר, שם עבד אביו כנגן עוגב ומוזיקאי הלשכה בחצר הדוכס של זאקסה-ויימאר. בנובמבר 1720, כשווילהלם פרידמן היה בן תשע, מתה אמו בפתאומיות; יוהאן סבסטיאן נישא בשנית בדצמבר 1721. באך האב פיקח בקפידה על לימודי המוזיקה של וילהלם פרידמן ועל הקריירה שלו. הקורס המדורג ללימודי מקלדת והלחנה שיצר באך מתועד ב"ספרון המקלדת לווילהלם פרידמן באך" (Clavier-Büchlein vor Wilhelm Friedemann Bach או, בכתיב מודרני, Klavierbüchlein für Wilhelm Friedemann Bach), המכיל קטעים משל האב והבן גם יחד. חינוכו המוזיקלי של הנער כלל גם קטעים מתוך הסוויטות הצרפתיות, אינוונציות בשני קולות, סינפוניות בשלושה קולות (מוכרות יותר כ"אינוונציות"), הכרך הראשון של הפסנתר המושווה ושש הטריו סונאטות לעוגב. בגיל 16 נסע וילהלם פרידמן למרסבורג ללמוד נגינה בכינור אצל יוהאן גוטליב גראון.
נוסף להכשרתו המוזיקלית, קיבל וילהלם פרידמן השכלה פורמלית, עוד בוויימאר. כשהתמנה למשרת מנצח מקהלה בכנסיית תומאס הקדוש בלייפציג בשנת 1723, רשם י. ס. באך את וילהלם פרידמן לבית הספר שליד הכנסייה. (באך האב - שגם הוא התייתם בגיל עשר - אמר, שהחלטתו לקבל את המשרה בלייפציג נבעה בחלקה מאפשרויות ההשכלה, שמשרה זו פתחה לפני ילדיו). עם סיום לימודיו בשנת 1729 נרשם וילהלם פרידמן באך ללימודי משפטים באוניברסיטת לייפציג, מוסד בעל מוניטין בזמן ההוא. כל חייו התעניין במתמטיקה והמשיך ללמוד מקצוע זה באופן פרטי בתקופת עבודתו הראשונה בדרזדן.
בשנת 1733 התמנה וילהלם פרידמן למשרת נגן העוגב בכנסיית סופיה הקדושה בדרזדן. בתחרות לקבלת המשרה ניגן גרסה חדשה לפרלוד ופוגה בסול מז'ור של אביו, רי"ב 541. השופט תיאר את וילהלם פרידמן כעולה בבירור על שני המועמדים האחרים. המוניטין שלו כנגן עוגב מעולה ליוו אותו כל חייו. בין תלמידיו הרבים בדרזדן היה יוהאן גוטליב גולדברג, נגן כלי המקלדת ששמו הונצח בטעות בכינוי הפופולרי שניתן ליצירתו של י. ס. באך משנת 1742, "אריה עם וריאציות שונות", הידועה בשם וריאציות גולדברג. (החוקר פיטר ויליאמס Peter) Williams) מזים את הסיפור, הקושר את היצירה אל גולדברג, לפיו י. ס. באך כתב את הווריאציות לשגריר הרוסי, הרוזן הרמן קרל פון קייזרלינג, שנהג לבקש מן המוזיקאי השכיר שלו, גולדברג, לנגן לפניו וריאציות כדי להרדימו כששנתו נדדה בלילות. ויליאמס טוען, שי. ס. באך כתב את הווריאציות כיצירת תצוגה לווילהלם פרידמן. (אכן, הקושי הרב שהווריאציות מציבות לנגן וגילו הצעיר של הצ'מבליסט גולדברג, שהיה בן 13 בסך הכל בשנת כתיבתן,נותנים תוקף לטענתו של ויליאמס).
ב-1746 היה וילהלם פרידמן לנגן העוגב בכנסייה של האלה. ב-1751 נשא לאישה את דורותיאה אליזבת גאורגי שהייתה צעירה ממנו ב-11 שנים והאריכה לחיות עוד שבע שנים אחריו. היו להם שני בנים ובת, אך רק הבת שרדה מעבר לגיל הינקות.
וילהלם פרידמן היה אומלל בהאלה כמעט מראשית כהונתו שם. סכסוכים חוזרים עם שלטונות הכנסייה הביאו לניסיונות חוזרים ונשנים מצדו בשנות ה-50' של המאה ה-18 למצוא עבודה אחרת, שכולם נכשלו. ב-1762 ניסה להשיג את משרת הממונה על המוזיקה בחצר דרמשטדט. הוא השהה את המשא ומתן מסיבות שאינן ידועות להיסטוריונים ובסופו של דבר לא מילא את המשרה באופן פעיל, אך התמנה בכל זאת ל"ממונה על המוזיקה בחצר הסן-דרמשטדט", תואר שנקט בהקדשה של הקונצ'רטו שלו לצ'מבלו במי מינור.
ביוני 1764 עזב וילהלם פרידמן את משרתו בהאלה בלי להבטיח לעצמו משרה אחרת. מצבו הכלכלי התדרדר במידה כזאת, שבשנת 1768 פנה שוב להאלה בבקשה לקבל את משרתו הקודמת, אך לשווא. לאחר זאת התפרנס מהוראה; שלא במפתיע, היה עני וחסר כל במותו. אחרי שעזב את האלה ב-1770, חי שנים אחדות (1771–1774) בבראונשווייג, שם השתדל ללא הצלחה לקבל את משרת נגן העוגב בכנסיית קתרינה הקדושה. אחר עבר לברלין, שם התקבל תחילה במאור פנים אצל הנסיכה אנה אמליה, (אחותו של פרידריך השני), אך בהמשך סר חנו מסיבות שאינן ברורות. הוא נשאר בברלין עד מותו.
ביוגרפים מתקופות קודמות הסיקו, שאישיותו הקשה וה"סוררת" פגמה ביכולתו להשיג תעסוקה בטוחה ולהתמיד בה, אבל החוקר דויד שולנברג (David Schulenberg) כותב (במדריך המלחינים של אוקספורד: י. ס. באך, בעריכת מלקולם בויד, 1990) כי "ייתכן שהשפיעו עליו גם התנאים החברתיים המשתנים, שהקשו עליו כווירטואוז עצמאי להצליח במשרה כנסייתית או חצרונית" (עמ' 39). ומוסיף שולנברג ואומר, "נראה בעליל, ש[וילהלם פרידמן] גילה פחות נכונות ממוזיקאים צעירים יותר בתקופתו לחבר מוזיקה אופנתית ונגישה במתכוון."
וילהלם פרידמן באך נודע בכישורי האלתור שלו. ההשערה היא, שכאשר חי בלייפציג הציבו לו הישגי אביו רף גבוה כל כך, שהעדיף להתמקד באלתור במקום בהלחנה. ראיה המחזקת השערה זו מצויה בעובדה, שתפוקת הלחנתו גדלה בדרזדן ובהאלה.
חיבוריו כוללים הרבה קנטטות כנסייתיות ויצירות אינסטרומנטליות, מהן ראויות ביותר לציון הפוגות, פולונזים ופנטזיות לכלי מקלדת, והדואטים לשני חלילים. הוא שילב בכתיבתו יסודות קונטרפונקטיים שלמד מאביו במידה רבה יותר מכל אחד משלושת אחיו המלחינים, אבל בשימוש שעשה בסגנון הקונטרפונקטי בולטת שנינות עצמאית ואלתורית, שקירבה את יצירתו ללבותיהם של נגנים מסוף המאה ה-19, כשהמוניטין שלו זכו לתחייה מסוימת.
בין תלמידיו של וילהלם פרידמן היה יוהאן ניקולאוס פורקל, אשר פרסם בשנת 1802 את הביוגרפיה הראשונה של יוהאן סבסטיאן באך, שבין תורמי המידע העיקריים לה היו וילהלם פרידמן ואחיו הצעיר קרל פיליפ עמנואל באך. ביוגרפיות מוקדמות מגנות את וילהלם פרידמן על התרשלותו בשמירת כתבי היד המוזיקליים של אביו, שרבים מהם הגיעו לידיו בירושה; מכל מקום, חוקרים מאוחרים יותר אינם יודעים בוודאות כמה מכתבי היד אבדו. ידוע, שווילהלם פרידמן מכר חלק מן האוסף של אביו כדי לגייס כסף לתשלום חובות (כולל מכירה גדולה בשנת 1759 ליוהאן גיאורג נאקה). כמו כן, בתו לקחה עמה חלק מכתבי היד של י. ס. באך כשנסעה לאמריקה, ואלה עברו לצאצאיה, שהביאו שלא בכוונה לאובדן רבים מהם. אחרים עברו הלאה באמצעות תלמידתו היחידה המוכרת בברלין, שרה איציק לוי, בת למשפחה יהודית בעלת מעמד גבוה בברלין וסבתא-רבה של פליקס מנדלסון; ממנה קיבל מנדלסון את כתב היד של המתאוס פסיון, שקיבלה מווילהלם פרידמן באך. כמה מן הפרטיטורות שלו אספו קרל פרידריך כריסטיאן פאש ותלמידו קרל פרידריך צלטר, מורו של פליקס מנדלסון. הם הפקידו את הכתבים האלה בספריית האקדמיה לשירה של ברלין, שפאש ייסד בשנת 1791 וצלטר התייצב בראשה בשנת 1800.
פרידמן ידוע כמי שייחס לעצמו לעיתים מוזיקה שכתב אביו, אבל זה היה נוהג מקובל בתקופה ההיא.
אין לבלבל בין וילהלם פרידמן באך לוילהלם פרידריך ארנסט באך, אחיינו, גם הוא מלחין. ייתכן שווילהלם פרידמן היה אחד המודלים לדיאלוג הפילוסופי של דני דידרו, Le Neveu de Rameau ("אחיינו של ראמו").
ישיבת תומכי תמימים בלובביץ'
ישיבת תומכי תמימים הייתה הישיבה החסידית הראשונה ואם רשת ישיבות תומכי תמימים ליובאוויטש הקרויות על שמה. הישיבה פעלה בעיירה לובביץ' שבאימפרייה הרוסית בשנים ה'תרנ"ז (1897) - ה'תרע"ח (1918). מייסד וראש הישיבה היה האדמו"ר החמישי של חסידות חב"ד, רבי שלום דובער שניאורסון. מנהל הישיבה בפועל היה בנו, רבי יוסף יצחק שניאורסון, לימים האדמו"ר השישי של חסידות חב"ד.
היסטוריה
הישיבה נוסדה בט"ו באלול ה'תרנ"ז (1897) בעיירה לובביץ'. ההכרזה על הקמתה נעשתה בעת סעודת השבע ברכות של בנו הרב יוסף יצחק, שמונה למנהל הישיבה מיד לאחר חתונתו. רבי שלום דובער סיפר שבמשך עשר השנים שקדמו להקמת הישיבה הוא התפלל על קברי אבותיו האדמו"רים בתפילות להצלחתם של תלמידי הישיבה. לאחר מינוי רבי יוסף יצחק לאדמו"ר החליפו חתנו, הרב שמריהו גוראריה.
הישיבה הוציאה בשנותיה האחרונות את עיתון "האח", בעריכת מזכיר הישיבה, הרב משה רוזנבלום.
לאחר המהפכה הסובייטית עברו ישיבות תומכי תמימים למחתרת. הקומוניסטים, שחשפו רבות מהן, שפטו תלמידים ואנשי צוות. הצעירים שבהם נשלחו לבתי ילדים והמבוגרים נשלחו לעבודות כפייה בגולאגים, ואף נשפטו למוות. את רשת הישיבות ניהל אז בפועל מזכירו האישי של רבי יוסף יצחק, הרב יחזקאל פייגין. בזמן מלחמת העולם הראשונה הועברה הישיבה לרוסטוב על הדון, כאשר חלק מהתלמידים הועברו לסניפים אחרים, ומבנה הישיבה נשרף. סניף נודע שהתקיים אז, היה בוורשה.
מאפיינים
הישיבה התחלקה לשלוש: "הזאל" לתלמידים המבוגרים, "השיעורים" לתלמידים הבינוניים ו"החדרים" לתלמידים הצעירים ולילדים. הרש"ב חיבר שלושה ספרי הדרכה קצרים המיועדים עבור תלמידי הישיבה: "קונטרס עץ החיים", "קונטרס התפילה" ו"קונטרס העבודה".
תפקיד חשוב בישיבה תפס המשפיע. בתפקיד המשפיע הראשי בישיבה שימשו הרב חנוך הנדל קוגל, הרב שמואל גרונם אסתרמן, הרב שמואל בצלאל שעפטיל (הרשב"ץ), הרב משולם ידידיה קוראטין והרב מיכאל בלינר. המשגיח הראשון היה הרב זאב וולף לויטין מפאהאר, אחר פטירתו החליפו הרב יעקב ברוך קרסיק. בוגר מפורסם הוא הרב שלמה סדובסקי.
הבחורים ישנו באכסניות בעיירה, רובם בבתי התושבים. חדר אוכל היה ממוקם בישיבה, אך רבים היו סועדים בבתי מארחיהם.
הייתה בישיבה "קופת בחורים" שתפקידה היה להעניק סיוע כספי לתלמידים שנדרשו לכך.
אה"מ הרמס (95)
אה"מ הרמס (95) (באנגלית: HMS Hermes, סימול צי 95) הייתה נושאת מטוסים של הצי המלכותי הבריטי. ההרמס הייתה נושאת המטוסים הראשונה שהושקה בעולם ותוכננה למטרה זו, אולם נושאת המטוסים היפנית הושו הוכנסה לשירות מבצעי 6 חודשים לפניה.
מבנה
תכנונה של ההרמס הושפע מלקחים שהופקו מהפעלתן של נושאות מטוסים קודמות כמו הפיוריוס והארגוס. גוף האוניה של ההרמס (בדומה להושו) התבסס על גוף של סיירת וכלל מסלול המראה שטוח ומגדל פיקוח, הממוקם בצדה הימיני של האוניה, שאיפשר לפקח על כיוון האניה ביעילות וללא כל הפרעה לפעילות האווירית.
לאחר הפעלתה של ההרמס התגלה כי צוות האוויר שלה קטן מידי, יכולת ההגנה שלה מוגבלת, היא אינה מהירה מספיק לצורך פעולות ימיות צבאיות וכן אינה יציבה בים סוער.
היסטוריה
ההרמס שנבנתה על ידי היצרנית הבריטית ארמסטרונג ויטוורת' הושקה ב-11 בספטמבר 1919 ונכנסה לשירות מבצעי רק בשנת 1923.
בשנת 1932 היא הוצבה בקרבת שאנגחאי.
במהלך מלחמת העולם השנייה ההרמס שירתה תקופה קצרה במסגרת צי הבית הבריטי, שמטרתו להגן על המים הטריטוריאליים הבריטים. החל מאוקטובר 1939 היא הוצבה באוקיינוס האטלנטי הדרומי. ההרמס שיתפה פעולה עם הצי הצרפתי שבסיסו היה בדקר עד עלייתה לשלטון של ממשלת וישי בצרפת. לאחר מכן מטוסיה של הרמס השתתפו בתקיפה של כלי שיט צרפתיים שעגנו בדקר, בפעולות שקדמו לקרב על דקר.
ביולי 1940 היא התנגשה בספינת מסחר, ותוקנה בסימונסטאון שבדרום אפריקה. בהמשך היא סיירה באוקיינוס ההודי כחלק מהצי המזרחי הבריטי. במהלך הפשיטה באוקיינוס ההודי של הצי היפני עגנה ההרמס בנמל בטרינקומלי, ציילון, לצורך שיפוצים. בעקבות התרעה מראש על תקיפה יפנית היא עזבה את הנמל, אך בשובה ב-9 באפריל 1942 היא אותרה בבטיקלואה על ידי מטוס סיור יפני. ההרמס שהייתה ללא מטוסים, הותקפה על ידי 70 מפציצים יפניים, ספגה 40 פגיעות ולבסוף טבעה, ועמה 307 מלחים מצוותה. הלווי שלה, שהורכב מהמשחתת ומפייר ומהקורבטה הוליהוק ושתי מכליות נוספות הוטבעו גם כן. 590 ניצולים נאספו על ידי אוניית בית החולים ויטה ונלקחו לקולומבו.
שרידיה של ההרמס ממוקמים באוקיינוס ההודי ליד בטיקלואה, ציילון.
אלעד לנדמן
ביוגרפיה
לנדמן מתאמן בקבוצת מכבי קריית ביאליק בהדרכת ערן גורל.
2010
באליפות ישראל בשחייה שנערכה בווינגייט ביולי 2010 זכה לנדמן במדליית ארד, במשחה ל-400 מטר חופשי בתוצאה של 4:04.85 דקות, אחרי נמרוד שפירא בר אור מירושלים רבתי (3:59.98 דקות) ויובל ספרא מנצרת עילית (4:02.57 דקות).
2011
באליפות ישראל בשחייה שנערכה במכון וינגייט באוגוסט 2011, סיים לנדמן במקום רביעי במשחה ל-800 מטר חופשי בתוצאה של 8:34.50 דקות ובמקום שמיני במשחה ל-400 מטר חופשי בתוצאה של 4:06.57 דקות.
אלוף ישראל
באליפות ישראל בשחייה (בריכת 25 מטר) שנערכה בבית איל, אשדות יעקב מאוחד, בפברואר 2012, זכה לנדמן ב-3 מדליות אישיות, 2 זהב ו-1 ארד. מדליות זהב, במשחה ל-400 מטר חופשי בשיא אישי חדש של 3:51.23 דקות, לפני איתן הולדר מהפועל בני הרצליה (3:55.42 דקות) וחברו לאגודת השחייה עידו הבר (3:53.42 דקות) ובמשחה ל-1500 מטר חופשי בשיא אישי חדש של 15:24.43 דקות, לפני יובל ספרא (15:37.65 דקות) ויעקב גליקמן מהפועל עמק חפר (15:43.80 דקות). מדליית ארד, במשחה ל-200 מטר חופשי בשיא אישי חדש של 1:49.91 דקות. באליפות ישראל בשחייה שנערכה במכון וינגייט ביולי אותה שנה, זכה לנדמן ב-3 מדליות ארד אישיות. מדליות ארד, במשחה ל-400 מטר חופשי בשיא אישי חדש של 4:00.20 דקות, אחרי נמרוד שפירא בר אור (3:58.64 דקות) ויובל ספרא (3:59.00 דקות), במשחה ל-800 מטר חופשי בשיא אישי חדש של 8:21.27 דקות, אחרי מיכאל דמיטרייב מבית שמש (8:19.28 דקות) ויובל ספרא (8:19.61 דקות) ובמשחה ל-1500 מטר חופשי בשיא אישי חדש של 16:07.46 דקות, אחרי מיכאל דמטרייב (15:56.86 דקות) ויובל ספרא (16:03.20 דקות). נוסף לכך, הוא סיים במקום רביעי במשחה ל-200 מטר חופשי בשיא אישי חדש של 1:52.92 דקות.
2013
באליפות ישראל בשחייה (בריכת 25 מטר) שנערכה באשדות יעקב בפברואר 2013, זכה לנדמן בשתי מדליות, זהב וכסף. מדליית זהב, במשחה ל-400 מטר חופשי בשיא אישי חדש של 3:50.15 דקות, לפני עידו הבר (3:50.28 דקות) ומרק חינאווי מהפועל בת ים (3:53.79 דקות). מדליית כסף, במשחה ל-1500 מטר חופשי בתוצאה של 15:25.86 דקות, אחרי מרק חינאווי שקבע שיא ישראלי חדש לגילאי 16 ו-17 חדש של 15:18.57 דקות ולפני עידן מורדל מהפועל דולפין נתניה (15:47.01 דקות). נוסף לכך, הוא סיים במקום רביעי במשחה ל-200 מטר חופשי בתוצאה של 1:50.05 דקות ובמקום תשיעי במשחה ל-100 מטר חופשי בתוצאה של 51.54 שניות.
אלוף המכביה
בתחרויות השחייה של המכביה ה-19 שנערכו בבריכת השחייה החדשה שבמכון וינגייט ביולי 2013 זכה לנדמן ב-3 מדליות, 2 זהב ו-1 כסף. מדליות זהב, במשחה ל-1500 מטר חופשי בתוצאה של 16:12.88 דקות, לפני עידן מורדל (16:14.51 דקות) ועמית אזולאי (16:16.07 דקות) ובמשחה שליחים 4x200 מטר חופשי ומדליית כסף במשחה ל-400 מטר חופשי בתוצאה של 4:01.58 דקות.
2014
באליפות ישראל בשחייה (בריכת 25 מטר) שנערכה במכון וינגייט בפברואר 2014, סיים לנדמן פעמיים במקום רביעי, במשחה ל-400 מטר חופשי בתוצאה של 3:52.05 דקות ובמשחה ל-1500 מטר חופשי בתוצאה של 15:35.11 דקות ובמקום חמישי במשחה ל-200 מטר חופשי בשיא אישי חדש של 1:49.54 דקות.
בית הכנסת אוהל יצחק
בית הכנסת אוהל יצחק הוא בית כנסת מפואר ברחוב הגיא בגבולו הדרומי של הרובע המוסלמי בעיר העתיקה בירושלים. בית הכנסת נבנה בשנת 1904 במרחק של פחות מ-20 מטרים צפונית לסמטת הכותל המערבי. הוא ננטש במאורעות תרצ"ו-תרצ"ט, ונהרס בידי הירדנים לאחר מלחמת העצמאות.
בית הכנסת שוחזר ושוקם בשנת 2008, ושנה לאחר מכן חובר במעבר תת-קרקעי למנהרות הכותל, דבר המאפשר גישה ישירה ממנו לרחבת הכותל המערבי.
הקמת בית הכנסת
בשנת 1867 רכשה 'קהילת שומרי החומות' היהודית מהונגריה חצר גדולה ובה כמה מבני מגורים, סמוך לשער השלשלת. הקרקע הייתה שייכת למשפחת ח'אלידי המוסלמית הוותיקה והמיוחסת בעיר, שהחזיקה את ספריית ח'אלדיה הסמוכה, וכמה מבניה אף שימשו כראשי העיר ירושלים. האזור כולו נחשב לנחשק בקרב היהודים באותה עת, בשל קרבתו הרבה לסמטת הכותל ולהר הבית, ועד לפרעות תרפ"ט התגוררו בו כ-5,000 יהודים. בחצר הח'אלידים התגוררו יהודים עוד לפני שנרכשה על ידי קהילת שומרי החומות, כמו חוקר ארץ ישראל, יהוסף שוורץ, ורבי שמואל לייזר גוטרמן מגליציה, המוזכר אצל ש"י עגנון בספרו תהלה.
הרעיון להקים בית כנסת ב'חצר שומרי החומות' עלה בשנת 1891 בעקבות ביקורו של הרב יצחק רטסדורפר, מראשי חסידות בעלז, בארץ ישראל. הרב ביקר בחצר והביע משאלה כי יוקם בה בית כנסת. 'כולל שומרי החומות', שהקים באותה שנה את שכונת בתי אונגרין, התגייס למשימה, ואף החליט כי בית הכנסת ייקרא על שם רטסדורפר: 'אוהל יצחק'. העושים במלאכה היו שניים מתלמידי הכולל, הרב נתן גולדברגר והרב יצחק פרג, ובשל כך נקרא המקום גם בשם "בית הכנסת של ההונגרים".
הבנייה נמשכה שנים ארוכות בשל קשיים כלכליים, ובשל הקושי לעקוף את החוק העות'מאני שאסר על יהודים לבנות בתי כנסת חדשים. הבנייה הושלמה, אפוא, רק בשנת 1904, וגם אז נאלצו הבונים לוותר על רצונם לכסותו בכיפה כמקובל, והסתפקו בגג רעפים.
בית הכנסת המקורי
הבניין התנשא לגובה שלוש קומות, כאשר בקומת הקרקע שכנה ישיבת "אור המאיר", ולצדה מקווה טהרה וכמה דירות למגורי אברכים. בית הכנסת עצמו התנשא לגובה שתי קומות, וכלל חלונות רבים, גלריית עזרת נשים וכן במת עץ מפוארת, שניצבה במרכז האולם. בשל קרבת בית הכנסת להר הבית, קיבלו על עצמם אברכי הישיבה, שהשתייכו ל'כולל שומרי החומות' "לשמור" על חומות הר הבית באמצעות לימוד תורה רצוף בשלוש משמרות, במשך כל שעות היום והלילה.
חורבן בית הכנסת
לאחר מלחמת ששת הימים ב-1967 התגלה בית הכנסת חרב, שרוף ונטול גג. מן הקומות העליונות נותרו רק שרידי קירות מפויחים ומטים ליפול. הנכס הושב לקהילת שומרי החומות, אולם בשל מחסור באמצעים כלכליים נמנע שיקומו של בית הכנסת. בקומת הקרקע נבנתה אפוא בינתיים חנות הספרים 'בן ארזה', שהייתה החנות היהודית הראשונה בעיר העתיקה לאחר המלחמה. בעל החנות, בן ארזה, ניצל את קרבתה של חנותו להר הבית, ובבוקר חג השבועות ואחרי צום יום כיפור נהג לחלק חינם עוגות ומשקאות ליהודים שעברו במקום.
בית הכנסת המשוקם
ב-1993 רכשה את המתחם ההרוס עמותת 'ידידי אוורסט האמריקנים', תחת ניהולו של איל ההון היהודי ארווינג מוסקוביץ. 'קהילת שומרי החומות' לא ששה למכור את הנכס, אולם בסופו של דבר שוכנעה כי עדיף כך, מאשר שבית הכנסת יעמוד חרב. עם זאת, דרשה הקהילה שבחוזה הקנייה יירשם כי הנכס יושב אליה לאחר ביאת המשיח. בית המשפט סירב בתחילה לאשר את החוזה בשל התוספת, שאין לה עיגון משפטי, בשל כך הלכו הצדדים לבית המשפט שבארצות הברית, שם בית המשפט הסכים לתנאי והחשיבו כ"ריאלי". כך נחתם החוזה ע"פ בית המשפט האמריקאי כדת וכדין.
בתיאום עם רשות העתיקות, חפרה העמותה מתחת למבנה בית הכנסת החרב, ועמלה על שיקומו ושחזורו, לעבודות עיצוב הפנים נבחר המתכנן הנודע מר אהרן אסטרייכער. סיום השיפוץ והחפירות הארכאולוגיות (הנמשכות עד היום) נעשו על ידי הקרן למורשת הכותל המערבי. השחזור בוצע באמצעות צילומי פנים וחוץ של הבניין המקורי, כולל שרטוטים מפורטים של ארון הקודש, הבמה והספסלים המקוריים. בניגוד למבנה המקורי, נבנתה הפעם כיפה גדולה, הניצבת מעל ארון הקודש. החלל הארכאולוגי שנחשף מתחת לבית הכנסת עתיד להפוך למוזיאון, שיחובר לבית הכנסת באמצעות מעלית. כן נפתח מעבר תת-קרקעי מבית הכנסת דרך חללים שנחשפו במנהרות הכותל, עד לרחבת התפילה שמול הכותל המערבי.
בית הכנסת פעיל עתה בכל שעות היום. בעבר למדו בו אברכים ובחורים תלמידי ישיבת דרך השם, ומשנת 2012 פועל במקום בית המדרש להלכה של הרבנות הצבאית הראשית. בית הכנסת מנוהל בידי הקרן למורשת הכותל המערבי. בשבת בית הכנסת פעיל בעיקר על ידי עטרת כהנים. קבלת שבת ותפילת ערבית: תושבי הרובע המוסלמי. תפילת שחרית ותפילת מוסף: ישיבת עטרת כהנים. בצהרי השבת, מתקיים בבית בכנסת על ידי תושבי הרובע לימוד בקבוצות לילדים, ולאחריו לימוד אבות ובנים, אשר בסופו מתקיימת במקום תפילת מנחה.
פייטון רוס
פרנסיס פייטון רוס (באנגלית: Francis Peyton Rous; 5 באוקטובר 1879 – 16 בפברואר 1970) היה מדען חוקר אמריקאי בתחום הרפואה והפיזיולוגיה. רוס זכה בפרס נובל לפיזיולוגיה ולרפואה ב-1966 עבור תגליתו המדעית שבמהלכה גילה כי הזרקת נגיף (Rous sarcoma virus) לעופות גורם להופעת גידולים סרטניים.